Mamabolo, Makgontshane Wilfred (2012-12)
AFRIKAANSE OPSOMMING: Hierdie navorsing ondersoek die begrip Kennisbestuur (KM) in organisasies en die integrasie daarvan in ander strukture. KM word beskou as voordelig vir organisasies, maar dit is van kernbelang vir sy voorstaanders om nie uit die oog te verloor dat dit ook nadele mag meebring nie. Daar is talle publikasies, akademies en andersins, wat beskryf hoe 'n deeglike KM inisiatief waarde kan toe voeg by 'n onderneming deur die wyse waarop dit die deel van inligting tussen bestuurders en werknemers verbeter; die risikofaktore rondom die instel van KM het egter nie naastenby dieselfde aandag geniet nie. Sy voorstaanders kon gewoonlik nie verklaar hoe selfs 'n "deeglike" KM inisiatief rampspoedige gevolge vir 'n organisasie kan hê nie; KM, soos ander bestuursteorieë soos Totale Kwaliteitsbestuur (TQM), Heraanpassing van Sakeprosesse (BPR) en ander, kan en het misluk en die redes daarvoor moet verstaan word. Hierdie navorsing ondersoek die risiko's en waarde-implikasies van KM en die verskillende maniere waarop hierdie risiko's beheer kan word. In besonder word die integrasie van KM met bestuursinisiatiewe soos Waardebestuur (V.M) en Risikobestuur (RM) ondersoek. Hierdie proses word as problematies beskou weens die aard van die onderlinge verwantskap tussen KM aan die een kant en V.M en RM aan die ander. Daar word betoog dat slegs wanneer organisasies hierdie onderlinge verwantskap ten volle verstaan, hulle risiko- en waardebestuur in hulle KM-inisiatiewe kan begin integreer. Daarom speel die analise van die verhouding tussen Waardebestuur en Risikobestuur as semi of ten volle geformaliseerde bestuursprosesse 'n belangrike rol in die navorsing. Die studie ondersoek gevalle waar V.M en RM ingelyf is by die implementering van KM in die Suid-Afrikaanse petrochemiese nywerheid ten einde 'n meer akkurate waardebepaling van hierdie proses te maak. Die studie stel voor dat kennisbestuur 'n bedreiging kan inhou vir enige organisasie wat nie die meegaande risiko's ewe goed as die voordele bestuur nie. As praktiese voorbeeld kyk hierdie studie na hoe kenniswerkers deur kennisbestuurders ontplooi kan word om waarde by 'n onderneming te voeg sonder om die risiko te loop dat hierdie intelektuele kapitaal verlore gaan wanneer sulke werkers byvoorbeeld deur mededingers gewerf word. Die bevindinge opgeteken in hierdie tesis is wisselend van voorkoms. Sover dit hierdie navorsing betref is daar geen voldoende en vaartbelynde maatreëls om risiko in SASTECH, veral Risiko wat afkomstig van Kennisbestuur getref nie. Die gevolg hiervan is dat daar geen formele beheermaatreëls en hersieningsprosesse in plek gesit is vir die monitering van hierdie risiko's nie.
Please refer to this item in SUNScholar by using the following persistent URL: http://hdl.handle.net/10019.1/71830